 ڪراچي (ويب ڊيسڪ) عامر سهيل چيو آهي مصباح الحق کي ڪوچنگ جي “الف” جي به خبر  ناهي. هڪ خانگي ٽي وي چينل جي پروگرام ۾ ڳالهائيندي عامر سهيل چيو ته ڪمال جي ڳالهه آهي، اهو مصباح الحق جنهن کي ڪوچنگ جي “الف” جي به خبر نه آهي”، احسان ماني صاحب کيس ٽن ورهين جو ڪانٽريڪٽ ڏئي ڇڏيو آهي. عامر سهيل جيڪو ٽيسٽ ڪرڪيٽ ۾ پاڪستان طرفان هڪ ڏينهن ۾ ڊبل سينچري اسڪور ڪندڙ هن وقت تائين پهريون ۽ اڪيلو بيٽس مين آهي، جو چوڻ هو ته جنهن ڪوچ سرينلنڪا خلاف ٽيم کي نه کيڏايو، ان مان اوهان آسٽريليا ۾ ڪهڙي اميد رکي سگھو ٿا. هي به پڙهي سگھو ٿا: پاڪستان اچڻ تي بنگلاديش ٽيم جا ٿورائتا آهيون: بسما معروف ماضي ۾ پي سي بي جو ڊائريڪٽر  گيم ڊيولپمينٽ رهندڙ عامر سهيل پنهنجي سڌي ڳالهاهڻ سبب ڪرڪيٽ جي حلقن ۾ پنهنجو هڪ انوکو انداز رکندڙ آهي، جو چوڻ آهي ته مصباح الحق هيڊ ڪوچ ۽ چيف سليڪٽر بڻجندي ئي سڀ کان اڳ فٽنيس جو نعرو هنيو، ڀلا ڪو هن کان به پڇي ته سريلنڪا سيريز کان اڳ هن رانديگرن کي ڀڄائي ڀڄائي ساڻو ڪري ڇڏيو هو، ڪو هن کان سوال ڪري سگهي ٿو ته هن ائين ڇو ڪيو؟ سندس چون هو ته ڇا مصباح  رانديگرن کي اولمپڪس ۾ ڊوڙائيندو، ڪوچنگ ۾ اوهان کي ٽيڪنيڪ تي ڪم ڪرڻو پوندو آهي، جيڪو اوهان کان ناهي ٿي رهيو، عامر سهيل جو موقف آهي ته بورڊ ۾ ڇا سٺو ۽ ڇا درست ٿي رهيو جو اسان تعريف ڪيون. هن چيو ته چيف ايگزيڪٽو وسيم خان تي ڪهڙي تنقيد ڪيان، هن کي ته هتان جي ڪرڪيٽ جي حوالي سان ڪا خبر ئي ناهي، حقيقت ۾ هتي سڀني کي پنهنجو مفاد عزيز آهي، ان ڪري بورڊ جو ڪو رخ ئي ناهي، ڊائريڪٽر عالمي ڪرڪيٽ ذاڪر خان هاڻ بورڊ ۾ چودراهٽ آهي، ڇو جو سڄي پاڪستان کي خبر آهي ته هن پٺيان ڪير آهي؟ عامر سهيل چيو ته چيف آپريٽنگ آفيسر سبحان احمد جي وسيم خان جي اچڻ کان بعد بورڊ ۾ جاءِ نٿي ٺهي، انهن سڀني ڳالهين کان پوءِ ڀلا آئون ڪيئن اهڙي بورڊ ۾ ڪم ڪري سگھان ٿو، جتي ميرٽ تي نه ته ڪم ٿي رهيو آهي ته ماڻهن کي روڪڻ ۽ ڪڍڻ جو ڪو پيمانو آهي.